Red Bull net té goed en té vinnigRed Bull het vir die vyfde keer in sy geskiedenis die F1-vervaardigerstitel in die sakkie. Foto: Twitter. Brian Tyler, die komponis van F1 se temalied, het ook onder meer aan die klankbane van Iron Man en Avengers gewerk. En ná gister se heldedade in die Amerikaanse Grand Prix verdien Super Max Verstappen en sy Red Bull-span waarskynlik ook hul eie temaliedjie. Die 25-jarige Verstappen het sy 13de wedren van die seisoen gewen toe die geruite vlag vir hom in Austin geswaai is, terwyl Red Bull nou ook die vervaardigerstitel in die sakkie het. Die wêreldkampioen – ŉ titel wat hy reeds in Japan sy eie gemaak het – was oudergewoonte net té goed en té vinnig vir sy teenstanders. Nie Lewis Hamilton óf Charles Leclerc óf ŉ stadige besoek aan die kuipe (wat sy frustrasievlakke die hoogte laat inskiet) kon hom stuit nie. Om sy 13 seges net gou in perspektief te plaas: Sy prestasie word slegs deur Michael Schumacher (2004) en Sebastian Vettel (2014) geëwenaar en met drie wedrenne wat nog op vanjaar se kalender wag, kan Verstappen beslis die geskiedenisboeke herskryf. Lewis Hamilton – wat sy bes probeer het om die vlieënde Red Bull-renjaer in sy spore te stuit – het tweede geëindig, terwyl Ferrari se Charles Leclerc ook op die podium gestaan het. Verstappen het sy oorwinning aan Dietrich Mateschitz opgedra. Die medestigter van die wêreldbekende Red Bull-energiedrankie is Saterdag in die ouderdom van 78 jaar oorlede. “Hy het so ŉ groot rol in baie mense se lewens gespeel. Ons kon eintlik nou niks anders doen as om te wen nie. Selfs ná daardie rampspoedige besoek aan die kuipe het ek steeds my bes gegee en die spoednaald in die rooi gedruk om te probeer wen,” het Verstappen gesê. The class of the field in 2022 ???? #GivesYouWings pic.twitter.com/NhAi6K4C1O — Oracle Red Bull Racing (@redbullracing) October 24, 2022 Uitslae: Jaerspunteleer: Vervaardigerspunteleer: